**V E D T Æ G T E R**

**§ 1. Foreningens navn:**

Danmarks Veteraner Nordvestsjælland.

Foreningens hjemsted er den siddende formands adresse (hjemby).

**§ 2. Formål:**

Det er foreningens formål:

1. at samle hjemsendt og tjenstgørende personel, der har deltaget i fredsstøttende og humanitære missioner, for herigennem at styrke og knytte de kammeratlige bånd blandt medlemmerne
2. at medvirke til oplysning om de aktiviteter dansk personel deltager og har deltaget i
3. at hædre veteraner – herunder afdøde - på værdig vis
4. at deltage i markeringen af særlige begivenheder såvel på landsplan som lokalt
5. at forvalte de midler der stilles til lokalforeningens rådighed
6. gennem Veteranstøtten (VS) eller på anden måde at hjælpe veteraner, som efter hjemkomst fra international tjeneste har behov herfor

**§ 3. Symboler mv.:**

Foreningens farver er rød, hvid og blå (de nationale og FN’s farver). Foreningens logo er et våbenskjold med aftegning af Dannebrog og i midten FN’s symbol.

I dannebrogsskjoldets øverste venstre felt er anført NATO, i øverste højre felt er anført OSCE og i nederste felt af det hvide kors anføres EU.

Danmarks Veteraner markerer sin status som international veteranorganisation ved at anvende det fælles veteranmærke i tilknytning til foreningens officielle logo.

Foreningen anlægger en national fane.

Foreningsfanen fører foreningen De Blå Baretters logo med teksten ”De Blå Baretter Nordvestsjælland” i øverste stangfelt side 1 samt det fælles veteranmærke med teksten ”Danmarks Internationale Veteranorganisation” i øverste stangfelt side 2.

Ved udskiftning af foreningens fane ændres teksten i overensstemmelse med foreningens nye navn, ”Danmarks Veteraner Nordvestsjælland”. Navnet ”Danmarks Internationale Veteranorganisation” udgår helt.

Foreningens fane opbevares efter bestyrelsens beslutning.

Fanebæreren stiller så vidt det er muligt med fanen, når foreningen skal repræsenteres ved denne.

**§ 4. Medlemmer:**

Adgang til at blive medlem af lokalforeningen har enhver, som har gjort tjeneste under FN, EU, NATO og OSCE i fredsstøttende (tidl. fredsbevarende og fredsskabende) og humanitære missioner.

Et hvert medlem kan indstilles til, og tildeles, et hæderstegn. Indstillingen sker til bestyrelsen, som skal godkende indstillingen med mindst 4/5.

Endvidere kan optages støttemedlemmer, der måtte ønske det. Disse medlemmer modtager medlemsbladet ”Baretten”; men har ikke stemmeret på generalforsamlinger.

Et hvert medlem, der måtte gøre sig skyldig i en, i offentlig mening, vanærende handling, eller ved sin handling skader foreningens omdømme og tarv, kan af lokal - eller landsforeningen indstilles til eksklusion. Afgørelse træffes af landsforeningens repræsentantskab på først kommende repræsentantskabsmøde. Den ekskluderede har ret til på dette møde, at forsvare sig og sin handling.

Udmeldelse sker skriftligt til lokalforeningen, der fremsender udmeldelsen til Landsforeningens bestyrelse med eventuelle kommentarer. Udmeldte, slettede eller ekskluderede medlemmer kan ikke gøre krav gældende over for hverken lokal- eller landsforeningen.

Under lokalforeningen kan oprettes klubber, som ledes af en klubleder.

Klubber er underlagt lokalforeningens vedtægter.

**§ 5. Kontingent:**

Landsforeningen fastsætter hvert år på sit repræsentantskabsmøde kontingentets størrelse samt den andel, som tilgår lokalforeningen.

Manglende betaling af kontingent medfører sletning af medlemskab og nulstilling af anciennitet. Foreningen er ikke forpligtiget til at rykke for manglende betaling.

Adresseændring skal meddeles landskartoteksføreren, hvis adresse står i medlemsbladet. Kontingentet indeholder betaling for medlemsbladet ”BARETTEN”, som udgives af landsforeningen.

**§ 6. Bestyrelsen:**

Lokalforeningens bestyrelse – som vælges for 2 år af gangen - består af:

- Formand vælges i ulige år.

- Kasserer vælges i lige år.

- To bestyrelsesmedlemmer vælges i lige år.

- Et bestyrelsesmedlem vælges i ulige år.

Bestyrelsen konstituerer sig – ud over den valgte formand og kasserer - ved første møde efter generalforsamlingen med næstformand og sekretær samt bestyrelsesmedlem.

Der vælges hvert år på den ordinære generalforsamling 2 suppleanter for bestyrelsen. Suppleanterne kan deltage i bestyrelsesarbejdet, efter bestyrelsens anvisning, men uden stemmeret.

Bestyrelsen er ansvarlig for lokalforeningens midler og effekter, samt dens virke og trivsel. Bestyrelsen er beslutningsdygtig med mindst 4 (fire) medlemmer samlet. Bestyrelsen træffer sine afgørelser ved simpelt stemmeflertal. I tilfælde af stemmelighed, er formandens stemme afgørende.

Bestyrelsesmøder indkaldes af formanden eller et flertal af bestyrelsen

**§ 7. Revisorer:**

Til at gennemgå lokalforeningens regnskab vælges på den ordinære generalforsamling 2 revisorer/bilagskontrollanter og 1 revisorsuppleant. De vælges alle for et år af gangen.

**§ 8. Generalforsamling:**

Ordinær generalforsamling afholdes hvert år senest den 15. februar og indkaldes med mindst 14 dages varsel ved meddelelse på lokalforeningens hjemmeside og i medlemsbladet ”Baretten” med henvisning til lokalforeningens vedtægter. Vedtægter og dagsorden findes på lokalforeningens hjemmeside. Hvis det ønskes kan disse forud for generalforsamlingen rekvireres hos lokalforeningens formand, sekretær eller kasserer. Personvalg er skriftlige, såfremt mindst et medlem af forsamlingen forlanger det.

Generalforsamlingens beslutninger træffes ved simpelt flertal.

Dagsorden

1. Valg af dirigent, referent og 2 stemmetællere.

2. Formandens beretning.

3. Regnskab.

 Kassereren fremlægger det reviderede regnskab til godkendelse. Regnskabsåret er kalender-

 året.

 Kassereren fremlægger budget for det kommende regnskabsår.

4. Indkomne forslag.

 Forslag skal være bestyrelsen i hænde senest 14 dage før generalforsamlingen. Forslag skal

 være dateret og underskrevet af forslagsstilleren.

5. Valg.

a. Formand vælges i ulige år.

b. Kasserer vælges i lige år.

c. Bestyrelsesmedlemmer vælges 2 i lige år, 1 i ulige år.

d. 2 suppleanter for bestyrelsesmedlemmer vælges for 1 år.

e. 2 revisorer bilagskontrollanter vælges for 1 år.

f. 1 revisorsuppleant vælges for 1 år.

g. 2 fanebærere, vælges kun i tilfælde af frafald.

h. 2 fanevagter, vælges ved forfald.

i. Repræsentanter til landsforeningens repræsentantskab i. h. t. dennes vedtægter.

j. Suppleanter for repræsentanter.

6. Eventuelt – hvor der ikke kan træffes bindende beslutninger. Her kan kun drøftes generelle

 eller opdukkede emner. Under eventuelt udleveres tildelte jubilæumstegn og diplomer.

**§ 9. Ekstraordinær generalforsamling:**

Kan indkaldes af bestyrelsen eller når 1/4 af medlemmerne, ved skriftlig henvendelse til formanden, forlanger det.

**§ 10. Opløsning af Lokalforeningen:**

Lokalforeningen kan kun opløses, dersom medlemsantallet kommer under 25, og da kun hvis lokalforeningens medlemmer med 4/5 stemmer herfor. I tilfælde af lokalforeningens opløsning skal dens midler og effekter overføres til landsforeningen.

**§ 11. Tegningsregler:**

Lokalforeningen tegnes af formanden og mindst et bestyrelsesmedlem i foreningen. I formandens frafald indtræder næstformanden i dennes sted. Foreningens midler administreres dagligt af kassereren, som sammen med formanden står til ansvar for, at foreningens midler anvendes i henhold til vedtægterne. Adgang til foreningens midler har kun formanden og kassereren.

Ved bestyrelsens konstituering, hvor den tegningsberettigede formand, næstformand og bestyrelsesmedlem udpeges, påføres disse ved navns nævnelse, således at betingelserne for tegningsregler for foreningen opfyldes. Desuden vedlægges protokollen for det konstituerende bestyrelsesmøde. For foreningens forpligtelser hæfter kun foreningens formue.

**§ 12. Medlemskab af andre foreninger:**

Lokalforeningen er medlem af DGI Midt- og Vestsjælland og dermed undergivet denne landsforenings love og bestemmelser.

**§ 13. Godkendelse eller ændring af vedtægter:**

Vedtægtsændringer kan kun ske på en generalforsamling og skal vedtages med mindst 2/3 af de afgivne stemmer.

Såfremt et vedtægtsforslag opnår simpelt, men ikke kvalificeret, flertal, genfremsættes forslaget på en ekstraordinær generalforsamling, som tidligst kan afholdes 2 uger efter den ordinære generalforsamling og senest på en ekstraordinær generalforsamling afholdt umiddelbart inden den ordinære generalforsamling året efter. Forslaget kan i så fald vedtages med simpelt flertal.

Vedtægterne indsendes efter generalforsamlingen til Hovedbestyrelsen for endelig godkendelse.

Således vedtaget på den ordinære generalforsamling den 6. februar 2017.

 Mogens Pagh Steen Klink

 Formand Dirigent